CELEX: 32008R1313
Language: bg
Date: 2008-12-10 00:00:00
Title: Регламент (ЕО) № 1313/2008 на Комисията от 19 декември 2008 година за изменение на Регламент (ЕО) № 501/2008 за определяне на подробни правила за прилагане на Регламент (ЕО) № 3/2008 на Съвета относно действията за информиране и насърчаване, свързани със селскостопанските продукти на вътрешния пазар и в трети страни

20.12.2008   
            
            
               BG
            
            
               Официален вестник на Европейския съюз
            
            
               L 344/61
            
         
      РЕГЛАМЕНТ (ЕО) № 1313/2008 НА КОМИСИЯТА
   
   от 19 декември 2008 година
   за изменение на Регламент (ЕО) № 501/2008 за определяне на подробни правила за прилагане на Регламент (ЕО) № 3/2008 на Съвета относно действията за информиране и насърчаване, свързани със селскостопанските продукти на вътрешния пазар и в трети страни
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 3/2008 на Съвета от 17 декември 2007 г. относно действията за информиране и насърчаване, свързани със селскостопанските продукти на вътрешния пазар и в трети страни (1), и по-специално член 4, член 5 и член 15 от него,
   като има предвид, че:
   
               (1)
            
            
               Вследствие на изменението им с Регламент (ЕО) № 479/2008 на Съвета от 29 април 2008 година относно общата организация на пазара на вино (2), членове 2 и 3 от Регламент (ЕО) № 3/2008 предвиждат действия за информиране относно новите наименования за вината от Общността и моделите на разумна консумация и относно вредите, свързани с опасната консумация на алкохол. Следователно Регламент (ЕО) № 501/2008 на Комисията (3) следва да бъде съответно адаптиран.
            
         
               (2)
            
            
               Приложение I към Регламент (ЕО) № 501/2008 определя списъка на темите и продуктите, както и главните насоки за насърчаване на вътрешния пазар.
            
         
               (3)
            
            
               Приложение II към Регламент (ЕО) № 501/2008 определя списъка на продуктите, които могат да са обект на действия за насърчаване в трети страни, както и списъка на пазарите, където тези действия могат да бъдат осъществявани.
            
         
               (4)
            
            
               Приложение III към Регламент (ЕО) № 501/2008 определя примерните годишни бюджети за различните сектори.
            
         
               (5)
            
            
               Заради промените, направени в Регламент (ЕО) № 3/2008, приложения I, II и III към Регламент (ЕО) № 501/2008 следва да бъдат впоследствие изменени.
            
         
               (6)
            
            
               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложения I, II и III към Регламент (ЕО) № 501/2008 се изменят в съответствие с приложението към настоящия регламент.
   Член 2
   Настоящият регламент влиза в сила на седмия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 декември 2008 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 3, 5.1.2008 г., стр. 1.
   
      (2)  ОВ L 148, 6.6.2008 г., стр. 1.
   
      (3)  ОВ L 147, 6.6.2008 г., стр. 3.
   
      ПРИЛОЖЕНИЕ
      Приложения I, II и III към Регламент (ЕО) № 501/2008 се изменят, както следва:
      
                  1.
               
               
                  Приложение I се изменя, както следва:
                  
                              а)
                           
                           
                              в частта „A. СПИСЪК НА ТЕМИТЕ И ПРОДУКТИТЕ“ единадесетото тире се заменя от следния текст:
                              
                                          „—
                                       
                                       
                                          вина със защитено наименование за произход или защитено географско указание, вина с обозначение на винения сорт лоза,“
                                       
                                    
                        
                              б)
                           
                           
                              в частта „Б. НАСОКИ“, насоката относно „VQPRD, ТРАПЕЗНИ ВИНА С ГЕОГРАФСКО УКАЗАНИЕ“ се заменя от следния текст:
                              „ВИНА СЪС ЗАЩИТЕНО НАИМЕНОВАНИЕ ЗА ПРОИЗХОД ИЛИ ЗАЩИТЕНО ГЕОГРАФСКО УКАЗАНИЕ, ВИНА С ОБОЗНАЧЕНИЕ НА ВИНЕНИЯ СОРТ ЛОЗА
                              1.   Общ анализ на ситуацията
                              Секторът се характеризира с богато производство, изправено пред потребление в застой, дори в упадък за някои категории, както и пред нарастващо предлагане от трети страни.
                              2.   Цели
                              
                                          —
                                       
                                       
                                          Да се информират потребителите за разнообразието, качеството и условията за производство на вина в Общността, както и за резултатите от научните изследвания
                                       
                                    
                                          —
                                       
                                       
                                          Да се информират потребителите за отговорната употреба на алкохолни напитки и от рисковете при злоупотреба с алкохол.
                                       
                                    3.   Целеви групи
                              
                                          —
                                       
                                       
                                          Дистрибутори
                                       
                                    
                                          —
                                       
                                       
                                          Потребители, с изключение на младите и подрастващите, посочени в Препоръка 2001/458/ЕО на Съвета (1)
                                          
                                       
                                    
                                          —
                                       
                                       
                                          Лица, формиращи общественото мнение: журналисти, експерти по кулинарното изкуство
                                       
                                    
                                          —
                                       
                                       
                                          Учебни заведения от сектора на хотелиерството и ресторантьорството.
                                       
                                    4.   Основни послания
                              
                                          —
                                       
                                       
                                          Законодателството на Общността, в което са налице стриктни правила относно производството, информациите относно качеството, етикетирането и предлагането на пазара, осигурява качество за потребителите и проследяване на предлагания продукт
                                       
                                    
                                          —
                                       
                                       
                                          Удоволствие от възможността за избор сред голямото разнообразие от вина в Общността с различен произход
                                       
                                    
                                          —
                                       
                                       
                                          Информация за лозарството в Общността и за връзките му с условията, културите и регионалните и местни вкусове
                                       
                                    
                                          —
                                       
                                       
                                          Информация за моделите на отговорна консумация на алкохол и вредите от безотговорната му употреба.
                                       
                                    5.   Основни способи
                              
                                          —
                                       
                                       
                                          Действия за информиране и връзки с обществеността
                                       
                                    
                                          —
                                       
                                       
                                          Действия за обучение на дистрибутори и ресторантьори
                                       
                                    
                                          —
                                       
                                       
                                          Контакти със специализираната преса
                                       
                                    
                                          —
                                       
                                       
                                          Други способи (интернет страници, диплянки и брошури), за да се ориентира изборът на потребителите
                                       
                                    
                                          —
                                       
                                       
                                          Изложения и панаири: щандове, които представят продуктите на няколко държави-членки.
                                       
                                    6.   Продължителност на програмите
                              От дванадесет до тридесет и шест месеца с предпочитание към многогодишни програми, които определят цели на всеки етап.
                           
                        
            
                  2.
               
               
                  В приложение II петото и шестото тире от част „А. СПИСЪК НА ПРОДУКТИТЕ, КОИТО МОГАТ ДА СА ОБЕКТ НА ДЕЙСТВИЯ ЗА НАСЪРЧАВАНЕ“ се заменят със следния текст:
                  
                              „—
                           
                           
                              вина със защитено наименование за произход или защитено географско указание, вина с обозначение на винения сорт лоза,
                           
                        
                              —
                           
                           
                              спиртни напитки със защитено географско указание,“.
                           
                        
            
                  3.
               
               
                  Точка 11 от приложение III се заменя със следното:
                  
                              „11.
                           
                           
                              Вина със защитено наименование за произход или защитено географско указание, вина с обозначение на винения сорт лоза: 12 милиона евро.“.
                           
                        
            
         (1)  ОВ L 161, 16.6.2001 г., стр. 38.“